หุ้นไทย 23 เม.ย.ปิดลบ 5.25 จุด
ดัชนีหุ้นไทยปิดตลาดที่ระดับ 1,189.35 จุด ลดลง 5.25 จุด หรือ 0.44% มูลค่าการซื้อขาย 24,605.87 ล้านบาท
23 เม.ย. 2555

ดัชนีหุ้นไทยปิดตลาดที่ระดับ 1,189.35 จุด ลดลง 5.25 จุด หรือ 0.44% มูลค่าการซื้อขาย 24,605.87 ล้านบาท




ดัชนีหุ้นไทยวันนี้(23 เม.ย.55) เคลื่อนไหวผันผวนตลอดการซื้อขาย โดยดัชนีปรับตัวเพิ่มขึ้นในช่วงเช้า เพราะได้รับปัจจัยบวกจากการประกาศตัวเลขเศรษฐกิจจีนที่ออกมาดี ก่อนที่ดัชนีจะปรับตัวลดลงในช่วงบ่าย หลังการประกาศตัวเลขเศรษฐกิจของยุโรปออกมาค่อนข้างแย่ กดดันให้มีแรงขายทำกำไรออกมา ส่งผลให้ดัชนีวันนี้ปิดตลาดที่ระดับ 1,189.35 จุด ลดลง 5.25 จุด หรือ 0.44% มีมูลค่าการซื้อขาย 24,605.87  ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. CPF ปิดที่ระดับ 38.50 บาท เพิ่มขึ้น 0.50 บาท หรือ 1.32% มูลค่าซื้อขาย 1,356.78 ล้านบาท2. BBL ปิดที่ระดับ 187 บาท ลดลง 6 บาท หรือ 3.11% มูลค่าซื้อขาย 1,223.62 ล้านบาท3. KBANK ปิดที่ระดับ 154 บาท ลดลง 2 บาท หรือ 1.28% มูลค่าซื้อขาย 1,201.35 ล้านบาท4. BTS ปิดที่ระดับ 0.82 บาท เพิ่มขึ้น 0.03 บาท หรือ 3.80% มูลค่าซื้อขาย 1,077.36 ล้านบาท5. SCB ปิดที่ระดับ 147 บาท ราคาไม่เปลี่ยนแปลง มูลค่าซื้อขาย 830.92 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์(บล.) ฟินันเซีย ไซรัส กล่าวว่า ดัชนีหุ้นไทยวันนี้แกว่งตัวผันผวน  เพราะขาดปัจจัยใหม่ๆกระตุ้น โดยในช่วงเช้าดัชนีสามารถยืนในแดนบวกได้ หลังการประกาศตัวเลขเศรษฐกิจจีนออกมาค่อนข้างดี แต่ในช่วงบ่ายดัชนีปรับตัวลดลงจากแรงเทขายทำกำไร ขณะที่การประกาศตัวเลขเศรษฐกิจยุโรปออกมาไม่ดียิ่งเป็นปัจจัยกดดันเสริม 
สำหรับแนวโน้มหุ้นไทยวันพรุ่งนี้คาดว่าดัชนีจะแกว่งตัวในกรอบ 1,180-1,195 จุด โดยนักลงทุนรอลุ้นผลการประชุมของธนาคารกลางสหรัฐ(เฟด)ที่จะมีขึ้นในวันที่ 24-25 เม.ย.นี้ ซึ่งหากมีมาตรการกระตุ้นเศรษฐกิจที่น่าสนใจก็อาจเป็นปัจจัยผลักดันดัชนีให้ปรับตัวเพิ่มขึ้นต่อไปได้ ส่วนกลยุทธ์ลงทุนแนะนำ"ขึ้นขาย-ลงซื้อ" ในหุ้นที่คาดว่าจะประกาศผลประกอบการไตรมาสแรกออกมาดี